Diari Oficial de la Generalitat Valenciana


Sumari del DOGV 6355, del 15-09-2010 (2010/9830)

RESOLUCIÓ de 27 d'agost de 2010, de la Conselleria d'Educació, per la qual es crea una secció d'Educació Secundària Obligatòria a València.
-------------------------------------------------------------------------------------------------------------------------------------------

### Dades del document

Número de DOGV
:   6355

Data del DOGV
:   15-09-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/9830


Data del document
:   27-08-2010

Organisme emissor
:   Conselleria d'Educació

Tipus de document
:   Resolució

Descriptors 

:   * centre d'ensenyament

RESOLUCIÓ de 27 d'agost de 2010, de la Conselleria d'Educació, per la qual es crea una secció d'Educació Secundària Obligatòria a València. [2010/9830]  
La Conselleria de Benestar Social és titular del centre d'acollida de menors de Campanar. Este centre, qualificat com a centre d'acollida de formació especial, destinat a l'acolliment de menors en situació de desemparament del sistema de protecció que es troben sota la tutela o guarda de la Generalitat i que presenten trastorns de conducta.  
La Llei 12/2008, de 3 de juliol de 2008, de la Generalitat, de Protecció Integral de la Infància i l'Adolescència de la Comunitat Valenciana, en l'article 27, establix els drets dels menors en situació d'acolliment residencial o familiar en matèria d'escolarització. Respecte d'això, en l'apartat 3, disposa que l'entitat pública competent en matèria d'educació garantirà la prestació de l'ensenyança obligatòria dins del mateix establiment residencial en els centres de recepció i en els centres d'acollida residencial de menors amb caràcter de formació especial o terapèutica.   
Així mateix, l'article 21.4 de l'Orde de 19 de juny de 2003, de la Conselleria de Benestar Social, per la qual es regula la tipologia i les condicions materials i de funcionament dels centres de protecció de menors a la Comunitat Valenciana, establix que en els centres de formació especial es procurarà que l'atenció educativa docent es preste dins del mateix centre.   
Per a atendre el dret d'estos menors a accedir a l'ensenyança bàsica obligatòria es creen centres d'atenció educativa singular o seccions d'Educació Secundària Obligatòria en el mateix centre d'acollida.   
La disposició addicional octava del Reglament Orgànic i Funcional dels Instituts d'Educació Secundària, aprovat per Decret 234/97, de 2 de setembre, del Govern Valencià (DOGV de 8.09.1997), configura les seccions com a centres dependents d'un institut, que impartixen Educació Secundària Obligatòria, i faculta la Conselleria competent en matèria educativa per a la creació i supressió d'estos centres.  
Fent ús de les competències que m'atorga l'article 28 de la Llei 5/1983 de 30 de desembre, del Consell, i el Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació, a proposta del director general d'Ordenació i Centres Docents de 12 d'agost de 2010, i de conformitat amb esta, resolc:  
Primer  
Es crea, dependent de l'Institut d'Educació Secundària Conselleria de València, codi 75084170, el següent centre docent:  
Província: València   
Localitat: València  
Titular: Generalitat   
Denominació: Secció d'Educació Secundària de l'Institut d'Educació Secundària Conselleria  
Codi: 79673989  
Domicili: C/ Sant Xavier, 2.  
Composició: 4 unitats d'Educació Secundària Obligatòria.  
Segon  
Les places escolars d'este centre es reservaran a l'alumnat internat en el Centre d'Acollida de Menors Campanar de València, dependent de la Conselleria de Benestar Social.  
Tercer  
El centre tindrà la consideració de centre d'acció educativa singular, als efectes previstos en l'Orde de 4 de juliol de 2001, de la Conselleria de Cultura i Educació, per la qual es regula l'atenció de l'alumnat amb necessitats de compensació educativa (DOGV de 17.07.2001).  
Quart  
La plantilla de la Secció d'Educació Secundària de l'Institut d'Educació Secundària Conselleria estarà composta per 1 mestre i 12 professors d'Educació Secundària. Estos llocs es cobriran pel sistema de provisió específica.  
Quint  
La normativa aplicable en matèria educativa s'acomodarà al que establix la Llei 12/2008, de 3 de juliol, de la Generalitat, de Protecció a la Infància i l'Adolescència de la Comunitat Valenciana, particularment, al qual es referix el Decret 39/2008, de 4 d'abril, del Consell, sobre la convivència en els centres docents no universitaris sostinguts amb fons públics i sobre els drets i deures de l'alumnat, pares, mares, tutors o tutores, professorat i personal d'administració i servicis (DOCV 9.4.2008) i el Reglament Orgànic i Funcional dels Instituts d'Educació Secundària, aprovat per Decret 234/1997, aplicable supletòriament en les seccions d'Educació Secundària.  
Sext  
La Direcció Territorial d'Educació de València nomenarà l'equip directiu del centre, de conformitat amb el que establixen els articles 131 i següents de la Llei Orgànica 2/2006, de 3 de maig, d'Educació, i l'Orde de 31 de juliol de 1998, de la Conselleria de Cultura Educació i Ciència, per la qual es regulen les seccions dels instituts d'Educació Secundària de la Comunitat Valenciana.  
Sèptim  
La Direcció General d'Ordenació i Centres Docents determinarà i gestionarà els fons necessaris per a la posada en funcionament i manteniment del centre. Així mateix, el dotarà amb l'equipament i material didàctic necessaris. A este efecte, la Direcció Territorial d'Educació efectuarà la proposta oportuna i raonada.  
Octau  
El que establix esta resolució s'inscriurà en el Registre de Centres Docents de la Comunitat Valenciana.  
Nové  
S'autoritzen les direccions generals de Personal, de Règim Econòmic i d'Ordenació i Centres Docents perquè, en l'àmbit de les seues competències respectives, adopten les mesures necessàries per a l'aplicació i desplegament del que disposa la present resolució.  
Deu  
La present resolució es publicarà en el Diari Oficial de la Comunitat Valenciana, i els seus efectes s'entenen referits a l'inici del curs escolar 2010/2011.   
Contra la present resolució, que posa fi a la via administrativa, es podrà presentar, potestativament, un recurs de reposició, o bé plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant del conseller d'Educació en el termini d'un mes a comptar de l'endemà de ser publicada.  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada.  
Tot això, d'acord amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, i sense perjuí que s'utilitze qualsevol altra via que es considere oportuna.  
València, 27 d'agost de 2010.- El conseller d'Educació: Alejandro Font de Mora Turón.